open-index/open-wikipedia-markdown huggingface dataset:
Korpiklaani

**Korpiklaani** () ir folkmetāla grupa no Somijas.

## Diskogrāfija
* *Spirit of the Forest* (2003)
* *Voice of Wilderness* (2005)
* *Tales Along This Road* (2006)
* *Tervaskanto* (2007)
* *Korven kuningas* (2008)
* *Keep On Galloping* (2008)
* *Karkelo* (2009)
* *Vodka* (2009)
* *Ukona Wacka* (2011)
* *Metsälle* (2011)
* *Manala* (2012)
* *Rauta* (2012)
* *Noita* (2015)
* *Lempo* (2015)
* *Kulkija*  (2018)
* *Jylhä* (2021)

## Ārējās saites
* Oficiālā mājaslapa
* ''Korpiklaani MySpace'' profils
Andaja

***Andaja*** ir melnā metāla mūzikas grupa no Lietuvas.

## Diskogrāfija
* *Iš atminties* (2006)

## Ārējās saites
* Oficiālā tīmekļa vietne
Hermanis Oberts

**Hermanis Juliuss Oberts** (*Hermann Julius Oberth*; dzimis , miris ) bija vācu fiziķis, viens no raķešbūves un kosmonautikas pamatlicējiem. Veicis pētījumus raķešu lidojuma teorijā. Devis nozīmīgu ieguldījumu raķešdzinēju attīstībā.

## Biogrāfija
Oberts dzimis vāciešu ģimenē Transilvānijā, Sibiu pilsētā (tagad Rumānijā).

1912. gadā Oberts sāka studēt medicīnu Minhenē, bet, sākoties Pirmajam pasaules karam, viņš tika iesaukts armijā un kājnieku bataljonā nosūtīts uz Austrumu fronti. Pēc ievainojuma 1915. gadā viņš tika pārvietots uz sanitāro daļu hospitālī Sigošoarā.

 viņš apprecējās ar Matildi Hummelu, ar kuru viņiem bija četri bērni.

1919. gadā Oberts pārcēlās uz Vāciju, lai studētu fiziku, sākumā Minhenē, bet vēlāk Getingenē.

Viņš kļuva par Kosmisko lidojumu biedrības (*Verein für Raumschiffahrt*) biedru, kur tika būvētas amatieru raķetes. Pirmā viņa būvētā raķete tika palaista 1929. gadā.

No 1924. līdz 1938. gadam H. Oberts strādāja par fizikas un matemātikas profesoru koledžā Rumānijas pilsētā Mediašā, arī Vīnes tehnoloģiskajā augstskolā.

1938. gadā Oberts pārcēlās uz Vāciju; 1940. gadā viņš saņēma Vācijas pilsonību. Strādāja par profesoru Drēzdenē.

No 1941. līdz 1943. gadam Hermanis Oberts bija konsultants raķešu izpētes centrā Pēnemindē; piedalījās V-2 raķetes izstrādē Vernera fon Brauna vadībā.
1943. gadā Hermanis tika pārcelts uz Reinsdorfu, kur strādāja sprāgstvielu rūpnīcās pie cietās degvielas raķešu konstruēšanas pretgaisa aizsardzībai.

Pēc kara viņš dzīvoja Foihtā, netālu no Nirnbergas. 1948. gadā Oberts pārcēlās uz Šveici, kur darbojās kā neatkarīgs konsultansts un rakstnieks. No 1950. līdz 1953. gadam viņš dzīvoja Itālijā, kur izstrādāja raķetes jūras kara flotei.
1955. gadā pēc Vernera fon Brauna uzaicinājuma Oberts pārcēlās uz ASV un strādāja Redstonas armijas arsenālā Hantsvilā (Alabamas štatā) pie raķešu konstruēšanas.

1958. gadā viņš atgriezās Vācijā.

## Piemiņa
* Foihtā ir Hermaņa Oberta kosmisko ceļojumu muzejs.
* Mēness krāteris ir nosaukts Oberta vārdā.

## Oberta grāmatas
* "Raķete starpplanētu telpā" (*Die Rakete zu den Planetenräumen*, 1923);
* "Kosmisko lidojumu ceļi" (*Wege zur Raumschiffahrt*, 1929);
* "Cilvēki pasaules telpā" (*Menschen im Weltraum*, 1954);
* "Matērija un dzīve" (*Stoff und Leben*, 1959).
Džordžs Mārtins

**Sers Džordžs Henrijs Mārtins** (;  — ) bija britu mūzikas producents, aranžētājs, diriģents, komponists un audioinženieris. Viņš bija iesaistīts visu grupas *[[The Beatles]]* studijas albumu ierakstīšanā, un tāpēc viņu mēdz saukt par «piekto bītlu».

## Dzīvesgājums
Mārtins savu karjeru mūzikā sāka strādājot raidorganizācijas BBC klasiskās mūzikas nodaļā. 1950. gadā viņš pievienojās ierakstu kompānijai «EMI» kā *[[Parlophone Records]]* vadītāja vietnieks. 1955. gadā viņš kļuva par *Parlophone* mākslinieku un repertuāra vadītāju. Šajā laikā viņš ierakstīja klasisko un baroka mūziku, dziesmas no mūzikliem, un reģionālo mūziku. Viņš ierakstīja arī vairākas joku dziesmas kopā ar Pīteru Ustinovu, Pīteru Selersu un citiem tā laika aktieriem un komiķiem.

1962. gada februārī Mārtins pirmoreiz tikās ar grupas *[[The Beatles]]* menedžeri Braienu Epstainu. *[[Decca Records]]* grupai nesen bija atteikusi ierakstu līgumu, un Epstains meklēja citu izdevniecību, kas varētu ar viņiem sadarboties. Jūnijā *The Beatles* ieradās EMI studijā uz noklausīšanos, pēc kuras Mārtins bija gatavs parakstīt līgumu. Tajā pašā gadā viņi ierakstīja vairākas dziesmas, kas tika izdotas kā singli. Pēc grupas lūguma ierakstīt kādu no viņu oriģināldziesmām, tika ierakstīta dziesma *Please Please Me*. Mārtins ieteica *The Beatles* paātrināt dziesmas tempu un pievienot vokālās harmonijas. Tā sasniedza 2. vietu Lielbritānijas singlu topā.

Mārtins, būdams formāli izglītots mūzikā, palīdzēja *The Beatles* dalībniekiem gan kā orķestra partiju aranžētājs, gan arī spēlējot taustiņinstrumentus vairākās viņu dziesmās. Par spīti Makartnija sākotnējai pretestībai, viņš ieteica dziesmā *[[Yesterday]]* pievienot stīgu kvarteta pavadījumu. Mārtins aranžēja visas *The Beatles* dziesmas līdz *She's Leaving Home* ierakstīšanai 1967. gadā, ko viņš izlaida, jo tajā laikā viņam jau bija sarunāta cita ierakstu sesija. Kad grupa 1968. gadā ierakstīja pašu vārdā nosaukto albumu *[[The Beatles (albums)|The Beatles]]* (zināmu arī kā «balto albumu»), Mārtins bija pieprasīts producents un aranžētājs, tāpēc vairākas albuma dziesmas producēja paši grupas dalībnieki.

Džordžs Mārtins sacerēja un aranžēja pavadošo mūziku grupas *The Beatles* 1968. gada filmai *[[Yellow Submarine (filma)|Yellow Submarine]]*. Pēc grupas izjukšanas Mārtins turpināja sadarboties ar tās dalībnieku Polu Makartniju, un sacerēja mūziku Džeimsa Bonda filmai «Dzīvo un ļauj mirt» 1973. gadā. Makartnijs sarakstīja un iedziedāja filmas tituldziesmu. Viņš aranžēja Pola un Lindas Makartniju singlu *Uncle Albert/Admiral Halsey*, kas ASV singlu topā sasniedza 1. vietu.

2006. gadā Mārtins kopā ar dēlu Džailsu remiksēja grupas *The Beatles* mūziku *[[Cirque du Soleil]]* priekšnesumam *Love*. Tajā pašā gadā tika izdots albums ar priekšnesuma dziesmām. Tas bija Mārtina pēdējais mūzikas projekts.

Džordžs Mārtins nomira naktī uz  savās mājās Viltšīrā.

## Atsauces

## Literatūra
* 
* 

## Ārējās saites
2002. gada F1 sezona

**2002. gada F1 sezona** bija 53. F1 sezona. Tā sākās  un beidzās .

Tajā dominēja Ferrari: tikai divās sacīkstēs uzvarētājs nebija šīs komandas pilots. Mihaels Šūmahers savu titulu garantēja jau 11. sacīkstē no 17. Divas reizes bija skandāli par komandu pavēlēm — pēc Austrijas un pēc . Par spīti Phoenix komandas centieniem, FIA neatļāva tai piedalīties nevienā sacīkstē. Bankrotēja Arrows komanda, kura savu pēdējo sacīksti aizvadīja Vācijā, par spīti vairākkārtējām baumām par komandas atgriešanos nākamajās sacīkstēs. Komandu centās atdzīvināt uzņēmējs Olivers Bērings, tomēr FIA viņa pieteikumu uz 2003. gadu nepieņēma.

## Komandas un piloti

## Kopvērtējumi un rezultāti

### Sacīkstes

### Pilotu kopvērtējums

† Braucējs nefinišēja, bet tiek klasificēts jo paveica vismaz 90% distances.

### Komandu kopvērtējums
Retoromāņu valoda

**Retoromāņu** jeb **romanšu valoda** (*Rumantsch, Romontsch*) ir Šveices dienvidaustrumos, Graubindenes kantonā (*Canturi Grischun*) runāta romāņu saimes valoda, kura kopš 1938. gada ir viena no četrām nacionālajām valodām. Taču valsts valodas statuss ir tikai vācu, franču un itāļu valodai — retoromāņu valodas statuss ir reģionāls, proti, darbojas tikai Graubindenes kantonā, kur tā ir mācībvaloda un saziņas valoda valsts iestādēs. Valodas lietojums tiek reģistrēts un pārvaldīts. Retoromāņu valoda ir galvenā saziņas valoda ap 45 000 cilvēku, kas ir 1% no valsts un 15% no reģiona iedzīvotāju kopskaita, taču to cilvēku kopskaits, kuri valodu lieto ikdienā, sasniedz pat 60 000. Valoda vistuvāk radniecīga ladīnu un friulu valodām, kuras lietotas attiecīgi Itālijas Dienvidtiroles un Friulijas reģionos.

## Vēsture

Pirms reģionu 15. gadā p.m.ē. pakļāva latīņu valodā runājošie romieši, tajā runāja ķeltu un rētu saimes valodās, taču vietējās tautas tika romanizētas un pakāpeniski pārgāja uz latīņu valodu oficiālā līmenī, taču ikdienas lietojumā latīņu valodu ietekmēja vietējo valodu leksika un izruna, no kā gluži kā pārējo romāņu saimes valodu gadījumā no latīņu valodas attīstījās jauna valoda — mūsdienu retoromāņu valodas priekštecis.

Vēsturiski retoromāņu valodā runāja daudz plašākā teritorijā — no mūsdienu Itālijas ziemeļiem līdz Bodenezeram, tajā skaitā mūsdienu Lihtenšteinas teritorijā un Tiroles rietumu daļā, taču jau 12. gadsimtā šīs teritorijas ziemeļu daļā runāja vācu valodā. 15. gadsimtā vācu valoda bija izplatījusies līdz pat Vālenezeram vāciski runājošās elites ietekmē, taču tolaik vācu valoda reģionā bija tikai elites valoda — lauku iedzīvotāji retoromāņu valodā Bodenezera apkaimē runāja daudz ilgāk.

## Ortogrāfija
Valodas rakstība ir standartizēta. Pirmās rakstiskās liecības par retoromāņu valodu ir reliģiski teksti no 17. gadsimta, senākais no kuriem ir Daniela Bonifači katķisms *Curt mussameint dels principals punctgs della Christianevla Religiun,* kurš publicēts 1601. gadā. 1719. gadā retoromāņu valodā tika iztulkota Bībele.

### Standartizācija
Pirmais mēģinājums izveidot vienotu standartu valodas rakstībai notika 1867. gadā ar Antona Bīlera grāmatu *Romonsch fusionau.*, taču tas neguva plašu atzinību, jo jau pastāvēja daļēji standartizētas valodas dialektu rakstības sistēmas. Vēlāk, 1982. gadā, sākās jauna vienotā standarta *Rumantsch Grischun* lietojums, taču ne visas kantona komūnas ir pieņēmušas vienoto standartu oficiālā līmenī.

### Īpašības
Tiek lietots daļēji fonēmisks latīņu alfabēts, kurā lielākajai daļai grafēmu atbilst tikai viena fonēma. Rakstība lielākoties līdzīga vācu valodas principiem, taču dažu skaņu pieraksts ir retoromāņu valodai ekskluzīvs. Piemēri norādīti zemāk esošajā tabulā.

Vairāku izrunu gadījumā piemēri tabulā doti tādā pašā secībā, kā fonēmas, kuras tajos parādās.

## Atsauces

## Ārējās saites
Nartekss

[thumb|250px|Nartekss pie San Lorenco bazilikas [Roma|Romā]]
**Nartekss** (no  — 'lādīte, kastīte') ir baznīcas daļa, kas mūsdienās kalpo kā vestibils, ieejot baznīcā, kā arī baznīcas rituāliem.

Parasti nartekss ir daļa no bazilikas. Tā ir priekštelpa dievnama ziemeļu pusē, kas atdalīta no baznīcas ar sienu. Šī daļa var būt veidota no divām daļām — ārējā un iekšējā narteksa. Iekšējais atrodas baznīcas iekšienē un no baznīcas ir atdalīts ar sienu. Ārējais nartekss parasti atrodas pagalmā un ir vaļējs. Tam ir vienslīpes jumts. To norobežo ar arkādēm vai kolonnām.

Sākotnēji šī telpa bija domāta tiem, kuriem bija liegta iespēja ieiet baznīcā. Tie bija pagāni, jūdaisti un citi. Vēlāk, notiekot pārmaiņām baznīcas dzīvē, nartekss zaudēja savu reliģisko lomu un kļuva par baznīcas uzbūves daļu. Pareizticībā šai telpai () joprojām ir reliģiska nozīme, jo tajā notiek dažādi reliģiski rituāli.

## Ārējās saites
Parazoji

**Parazoji** (*Parazoa*, *Prometazoa*) ir dzīvnieku apakšvalsts, kas iekļauj primitīvākos daudzšūnu organismus.

Galvenās īpatnības:
# Nav attīstīta gastrulācija,
# Nav mutes un zarnu trakta,
# Barību pārstrādā atsevišķas šūnas (barošanās notiek tikai fagocitozes un pinocitozes ceļā),
# Nav muskulatūras un nervu sistēmas.

Parazoju apakšvalstī tiek iekļauti divi recento dzīvnieku tipi:  un , kā arī viens izmirušu organismu tips — .
Plebeji

**Plebeji** (no  — 'piepildīt') bija Senajā Romā ienākušie iedzīvotāji — amatnieki un tirgotāji, bet vēlāk jebkuri trūcīgie iedzīvotāji un zemākās kārtas pārstāvji.

Nostiprinoties Romas pilsētai, tās iedzīvotāju skaits sāka pieaugt uz pakļauto teritoriju un atnācēju rēķina, kurus dēvēja par "plebejiem". Atšķirībā no pilsētas pamatiedzīvotājiem jeb t.s. patriciešiem, plebejiem nebija politisko tiesību, un tie netika iekļauti tribās, t.i. nevarēja lietot tribas zemi, piedalīties reliģiskajos rituālos, un netika uzskatīti par "Romas tautu" (*Populus Romanus Quiritium*). Līdz ar to plebeju pamatnodarbe bija amatniecība un tirdzniecība, kas dažiem no tiem ļāva kļūt visai bagātiem.

Ar laiku plebeji panāca tiesības vēlēt savus. t.s. plebeju tribūnus, kuriem bija *veto* tiesības patriciešu maģistrātos, kā arī tiesības izdot plebeju kārtas iekšējos likumus.

287. g.p.m.ē. tika pieņemts likums, ka plebeju tautas sapulces (t.s. plebiscīta) lēmumi ir saistoši visiem iedzīvotājiem, neatkarīgi no to piederības kādai kārtas. Ap šo laiku plebeju virsslānis gandrīz pilnībā saplūda ar patriciešiem, izveidojot jaunu kārtu — jātniekus jeb nobilitāti.
Georgs Frīdrihs Hendelis

**Georgs Frīdrihs Hendelis** (;  — ), zināms Lielbritānijā kā **Džordžs Frideriks Hendels** (), bija vācu baroka komponists, kurš lielu daļu no mūža pavadījis Londonā.

## Biogrāfijas galvenās iezīmes
Dzimis , Hallē. 17 gadu vecumā bija ērģelnieks Hallē. No 1703. līdz 1706. gadam bija Hamburgas operteātra vijolnieks un klavesīnists. No 1706. līdz 1710. gadam dzīvoja un mācījās Itālijā, šai laikā iezīmējās sacensība ar itāļu komponistu Domeniko Skarlati klavesīna spēlē.

No 1710. līdz 1716. gadam bija Hannoveres kūrfirsta galma kapelmeistars. 1717. gadā pārcēlās uz Londonu, kur pastāvīgi strādāja līdz mūža beigām. Lielā mērā uzskatāms par angļu komponistu. Daudz nodarbojies ar operu komponēšanu, bet izteikti traucējuši aristokrātijas novecojušie uzskati saistībā ar to sižetiem. Miris  Londonā, apglabāts Vestminsteras abatijā.

## Pazīstamākie darbi

### Operas
Sarakstījis pavisam 44 operas.
* "Rinaldo" (1711)
* "Radamisto" (1720)
* "Jūlijs Cēzars Ēģiptē" (1724)
* "Kserkss" (1738)
* "Aleksandrs" (1726)
* "Rodelinda" (1725)
* "Admets" (1728)

### Operetes
* "Akīds un Galateja" (1708)

### Oratorijas

Kopā ap 30 oratorijas:
* "Brīvprātīgo himna"
* "Gadījuma oratorija" (*Occasional oratorio*, 1746)
* "Zauls" (1739)
* "Izraēlietis Ēģiptē" (1739)
* "Mesija" (1740)
* "Samsons" (1741)
* "Jūda Makabejs" (1747)

### Citi slavenākie skaņdarbi
* kompozīcija orķestrim "Mūzika uz ūdens" (1717)
* kompozīcija orķestrim "Karaliskā uguņošanas mūzika" (1749)

### Oratoriju sacerēšana
Pamatojoties uz Bībeles rakstiem, viņš radījis episki varenas, dramatiski pret apspiedējiem vērstas tautas ciešanas. Oratoriju tematika atbilda augstajiem mērķiem, ko mūzikā izvirzīja Hendelis, līdz ar to nebija tādu satura izkropļojumu kā *[[opera seria]]*. Apkopojis vesela laikmeta kora dziedāšanas tradīcijas. Tieši koru dziedājums piešķir darbiem monumentalitāti. P. Čaikovskis par to izteicies, ka līdz ar to piešķirts dominējošs "spēka un varenības efekts".
Kora funkcija pieauga tajos darbos, kur galvenais spēks ir tautā ("Izraēlieši Ēģiptē" Šūmanis nosaucis par "kora simfoniju"). Kora intonācijas dažkārt papildina arī angļu folkloras motīvi.

Bēthovens par šīm oratorijām izteicies: "Redziet, pie kā vajag mācīties, lai vienkāršiem līdzekļiem sasniegtu satriecošu efektu".

### Citi darbi, devums mūzikas vēsturē
Sacerējis operas operetes, oratorijas, darbus klavesīnam, ērģelēm.

Pēdējos dzīves gadus pavadījis aklumā Anglijā. Uzzinot par viņa nāvi, to uztvēra kā nacionālu zaudējumu, bet komponistu nevar uzskatīt tikai par vienas kultūras sasniegumu kaldinātāju: viņš attīstījis vāciešu polifoniju, itāļu operu; angļu kora kultūras tradīcijas arī piedzīvoja augšupeju, pateicoties šim komponistam.

## Atsauces

## Ārējās saites

* Georgs Frīdrihs Hendelis ''AllMusic'' 
* Hendeļa notis ''IMSLP'' 
* Halles Hendeļa biedrība (vāciski)
* Halles Hendeļa muzejs (angliski)
Gordons Frīmens

thumb**Gordons Frīmens** ir nerunīgs fiziķis-teorētiķis - Half-Life datorspēļu sērijas galvenais varonis. Spēles gaitā viņam nākas aizsargāties pret citplanētiešiem un citiem ienaidniekiem pēc avārijas ar starptelpu portāliem svarīga zinātniska eksperimenta laikā.

Uzmanību! Zemāk tiek atklāts spēles sižets!

## Gordons Frīmens spēlē Half-Life
Kādā darba dienā Frīmens veic nopietnu zinātnisku eksperimentu, kura laikā notiek katastrofa - eksperiments iziet ārpus kontroles un slepenajā pētniecības centrā Melnā Plakankalne (*Black Mesa*) iebrūk liels daudzums naidīgu citplanētiešu būtņu no paralēlās pasaules, kuri sāk iznīcināt visu dzīvo, kas atrodas tuvumā. Valdība nosūta uz pētniecības centru armijas vienības, kam jāiznīcina kā citplanētieši, tā arī cilvēki - katastrofas liecinieki. Frīmens uzvelk speciālu aizsargtērpu un dodas uz kompleksu "Lambda", lai palīdzētu tur dzīviem palikušajiem zinātniekiem apturēt citplanētiešu iebrukumu. Taču Frīmens kļūst par armijas vienību galveno mērķi un nokļūst līdz "Lambdai" tikai pēc daudziem piedzīvojumiem un pārbaudījumiem, iznīcinot milzumu citplanētiešu un kareivju. "Lambdā" zinātnieku grupai izdodas teleportēt Frīmenu uz Ksenu - paralēlo pasauli, no kuras iebrukuši atnācēji. Tur Frīmens ar lielām pūlēm atrod un iznīcina Nihilantu - galveno citplanētiešu uzbrukuma vaininieku.
Klio (žurnāls)

150px|thumbnail|Žurnāla Klio vāks
**Klio**, pilnais nosaukums **Baltijas kultūras un publicistikas vēstnesis "Klio"** () ir Latvijā izdots vēstures un kultūras žurnāls, kas iznāk kopš 2002. gada, krievu valodā. Žurnāla pirmā laidiena raksturojums bija "Rīgas kultūras un vēstures vēstnesis". Līdz 2010. gadam klajā nāca 23 laidieni. Žurnāla galvenais redaktors — vēsturnieks Igors Gusevs, bijušais galvenais zinātniskais konsultants — Boriss Infantjevs, izdevējs — IK "ZORIKS".

2007.—2014. gadā ar "Klio" zīmolu nāca klajā deviņas grāmatas:
* *Занимательная история латвийских русских* (Latvijas krievu saistošā vēsture; 2007. ; 2010. g. klajā nāca pārstrādātais izdevums ar nosaukumu *История латвийских русских*)
* atceres *Быль о Саласпилсе* (Salaspils patiesais stāsts; 2007. )
* *История Риги и окрестностей: Прогулки с Игорем Гусевым. Часть 1* (Rīgas un apkārtnes vēsture: Pastaigas ar Igoru Gusevu. 1. daļa; 2008. )
* rokasgrāmata *Выдающиеся русские латвийцы* (Izcilie Latvijas krievi; 2008. )
* *Кровью умытая* (Asinspirti izgājusi; 2009. )
* *Укрепления Старого Города* (Vecpilsētas nocietinājumi; 2010. )
* *Пётр Великий и Рига* (Pēteris Lielais un Rīga; 2010. )
* *1812 год в Прибалтийском крае* (1812. gads Baltijā; 2012. )
* *История Риги. От основания до начала XX века*. (Rīgas vēsture. No dibināšanas līdz 20. gadsimta sākumam; 2014.)

kā arī trīs filmas:
* *Саласпилсский шталаг* (Salaspils karagūstekņu nometne); 
* *Латвийские русские: десять веков истории* (Latvijas krievi: desmit gadsimti vēstures);
* *Время Петра Великого* (Pētera Lielā laiks).

## Atsauces

## Ārējās saites
* "Klio" Nr. 1.—11. 
* "Klio" filmas un daļa grāmatu
Halkons

**Halkons** (fenilstirilketons, benzālacetofenons, benzilidēnacetofenons, 1,3-difenil-2-propēn-1-ons, C6H5−CO−CH=CH−C6H5) pieder pie nepiesātinātajiem aromātiskajiem ketoniem. Halkons ir dzeltena kristāliska viela.

## Atrašanās dabā
Halkona atvasinājumi ir flavonoīdu biosintēzes starpprodukti.

## Iegūšana
Iegūst no benzaldehīda un acetofenona aldolās kondensācijas reakcijā. Kā katalizatoru lieto nātrija hidroksīdu.

500px

## Izmantošana
Halkona atvasinājumiem ir antibakteriāla, pretsēnīšu un pretaudzēju iedarbība. Tos lieto arī kā degšanas inhibitorus.
The Rolling Stones

thumb|The Rolling Stones 1965: Brian Jones, Charlie Watts, Mick Jagger, Keith Richards, Bill Wyman
150px|thumb|left|Grupas logo
***The Rolling Stones*** ir britu grupa no Londonas. Tā tika izveidota 1962. gadā, kad multiinstrumentālists Braiens Džounss un pianists Ians Stjuarts pievienojās dziedātājam Mikam Džegeram, ģitāristam Kītam Ričardsam, basģitāristam Billam Vaimenam un bundziniekam Čārlijam Votsam. 1963. gadā Stjuarts vairs nebija oficiāls grupas biedrs, jo tika uzskatīts kā neatbilstošs pusaudžu elkam, bet turpināja darbu ar grupu kā koncertturneju menedžeris līdz savai nāvei 1985. gadā.

Grupas sākuma gados Džegers un Ričardss kļuva par partneriem dziesmu rakstīšanā un pamazām pārņēma līderu pozīcijas no nepatikšanu cēlēja Džounsa. Sākumā grupa pārsvarā ierakstīja amerikāņu blūza un ritmblūza dziesmu kaverversijas, bet kopš 1966. gada izdotā albuma *[[Aftermath (albums)|Aftermath]]* viņi pārsvarā izpildīja Džegera/Ričardsa dziesmas. Dziesma *[[(I Can't Get No) Satisfaction]]* 1966. gadā padarīja viņus par pazīstamiem rokenrola mūziķiem. Miks Teilors aizvietoja Džounsu īsi pēc viņa nāves 1969. gadā. Teilors grupu pameta 1974. gadā, 1975. gadā viņa vietu ieņēma *[[Faces]]* ģitārists Rons Vuds, kurš spēlē *The Rolling Stones* vēl joprojām. Vaimens pameta grupu 1992. gadā; Derils Džounss, kas nav oficiāls grupas biedrs, strādā ar grupu kopš 1994. gada.

Sākumā *The Rolling Stones* bija populāri tikai Apvienotajā Karalistē un Eiropā, bet uz ASV grupa devās 60. gadu sākumā, britu invāzijas laikā. *The Rolling Stones* ir izlaiduši 22 studijas albumus Apvienotajā Karalistē (ASV 24 albumus), astoņus koncertalbumus (ASV deviņus) un ir pārdevuši vairāk kā 200 miljonus albumu visā pasaulē. 1971. gada albums *[[Sticky Fingers]]* iesāka virkni ar astoņiem spēcīgiem studijas albumiem, kas sasnieguši pirmo vietu Amerikas Savienotajās valstīs. Pēdējo albumu *[[A Bigger Bang]]* grupa izlaida 2005. gadā. 1989. gadā *The Rolling Stones* tika uzņemti Rokenrola slavas zālē. Žurnāls *[[Rolling Stone]]* atzina viņus par ceturto labāko grupu pasaulē.

## Diskogrāfija

## Atsauces

## Ārējās saites
Inflācija

thumb|380px|Inflācija 2019. gadā
[thumb|Apvienotās Karalistes un ASV mēneša inflācijas un [deflācijas līmenis no 1989. gada janvāra līdz mūsdienām]]
**Inflācija** ( — 'uzpūšanās') ir process, ar kuru parasti apzīmē naudas vērtības krišanos un vispārēju cenu pieaugumu. Tā kā inflācija īstermiņā parasti ir salīdzinoši mērena un neredzama, cilvēkiem ir tendence to īpaši neizjust un nepamanīt, taču neskatoties uz to tā katru mēnesi, ceturksni vai gadu kalpo par galveno rādītāju tam, cik procentuāli ir samazinājusies attiecīgās valūtas pirktspēja pret iepriekšējo periodu. Šī iemesla dēļ inflāciju nereti mēdz dēvēt arī par t.s. “neredzamo nodokli” (*invisible tax*), kas ilgtermiņā parasti samazina nopelnīto vai uzkrāto finansiālo līdzekļu vērtību.

Latvijā, tāpat kā pārējā eirozonā, inflāciju galvenokārt kontrolē Eiropas Centrālā banka (ECB), kuras monetārās politikas mērķis ir noturēt inflācijas likmi pie 2% robežas (tā lai tā nebūtu pārāk strauja, bet arī tā, lai neveidotos deflācija, kas ir tiešs pretstats inflācijai). 2018. gadā Latvijā vidējā inflācija bija 2,5%, kas nozīmē, ka attiecībā pret 2017. gadu visas preču cenas vidēji palika par 2,5% dārgākas.

Vairumā valstu inflācijas aprēķinus veic dažādas statistiskās institūcijas. Latvijā šo funkciju pilda Latvijas Centrālā statistikas pārvalde. Eiropas Savienībā kopumā, inflācijas, tāpat kā citu statistisko rādītāju aprēķinus veic Eirostat (*Eurostat*).

## Cēloņi

Pastāv dažādi viedokļi par inflācijas iemesliem, to lomu un mijiedarbību ilgtermiņā.

Vairums ekonomistu uzskata, ka inflācija veidojas naudas piedāvājuma, produkcijas un pakalpojumu izlaides, kā arī banku procentu mijiedarbības rezultātā. Taču atšķirības ir viedokļos par minēto faktoru lomu. Tā, ja "monetāristi" uzsver naudas piedāvājuma noteicošo lomu inflācijas tempa veidošanā, tad "keinsisti" atzīmē, ka inflācija ir kopējs visu minēto faktoru savstarpējās mijiedarbības efekts un atsevišķiem faktoriem nav īpaša loma.

## Skatīt arī
* Biflācija
* Deflācija
* Hiperinflācija
* Patēriņa cenu indekss (PCI)
* Stagflācija

## Atsauces

## Ārējās saites
* Eiropas Centrālās bankas ieraksts
* ''Encyclopaedia Britannica'' ieraksts 
* ''Investopedia'' ieraksts
Garšviela

thumb|250px|Dažādas garšvielas un pārtikas piedevas
**Garšviela** ir aromātisks pārtikas produkts, ko izmanto ēdienu garšas uzlabošanai, aromāta piešķiršanai un krāsas maiņai. Garšvielas veicina gremošanas sulu izdalīšanos organismā, tā uzturs tiek pilnīgāk izmantots. Atšķirībā no garšaugiem, garšvielas galvenokārt tiek iegūtas no sēklām, augļiem, saknēm vai auga mizas, bet garšaugi galvenokārt tiek iegūti no lapām, ziediem vai stumbra.

Garšvielas parasti ir žāvētas un ērtības dēļ samaltas pulverī. Žāvētām garšvielām ir ilgāks derīguma termiņš, tādēļ tās ir vieglāk uzglabāt un parasti tās ir lētākas. Svaiga garšviela, piemēram, ingvers ir ar izteiktāku garšu svaigā formā, taču dārgāka un ar īsāku derīguma termiņu.

## Garšvielu veidi un klasifikācija

### Garšaugi un augu izcelsmes garšvielas

* Lapas: lauru lapas, piparmētras;
* Ziedu daļas: krustnagliņas, safrāns, muskatziedi, kaperi;
* Mizas: kanēlis, kasija;
* Augļi: ķimenes, pipari, paprika, virces, vaniļa, olīves;
* Sēklas: anīss, kardamons, koriandrs, muskatrieksts, sinepes;
* Saknes: mārrutki, ingvers, selerijas;
* Sveķi: asafetīda.

### Ķīmiski sintezētas garšvielas

* Vanilīns,
* Dažādas esences,
* Skābes, piemēram, vīnskābe, citronskābe, etiķskābe,
* Vārāmā sāls.

### Izplatīti garšvielu maisījumi

* Čili puleris (tabasko, halapenjo, čipotle, kajenas pipari),
* Karijs,
* Vegeta,
* Hmeli-suneli,
* Garam masala.

## Izmantošana
[thumb|Garšvielas, kuras pārdod tirgū, [Maroka|Marokā]]
Garšvielas galvenokārt izmanto ēdienu garšas uzlabošanai, taču tās arī izmanto kosmētikā un vīrakos. Dažādos vēstures periodos ticis uzskatīts, ka garšvielām ir ārstniecisks efekts. Tā kā garšvielas ir dārgas, retas un eksotiskas preces, to izmantošana bieži ir simbols bagātībai un augstam statusam.

## Produkcija
Indija saražo 75% no pasaules garšvielām. Tas ir atspoguļots viņu kultūrā caur indiešu virtuvi; vēsturiski garšvielu maiņa attīstījās caur Indijas subkontinentu, kā arī Austrumāzijā un Tuvajos Austrumos. Eiropas garšvielu pieprasījums bija viens no ekonomiskajiem un kultūras faktoriem, kas veicināja ceļošanu agrajā mūsdienu periodā.

## Atsauces

## Ārējās saites

* Garšviela - Populārā medicīnas enciklopēdija 
* Kā lietot garšvielas 
* Par garšvielām 
* Garšvielu dziednieciskās īpašības
2001. gada F1 sezona

**2001. gada F1 sezona** bija 52. F1 sezona. Tā sākās  un beidzās .

Tajā par četrkārtēju čempionu kļuva Mihaels Šūmahers. Viņam uz titulu konkurentu nebija, lai gan līdz sezonas vidum Deivids Kulthārds tika uzskatīts par teorētisku kandidātu. Pēc šīs sezonas bankrotēja Prost komanda, bet Benetton kļuva par Renault F1. Tā bija pēdējā angļa Marija Vokera sezona kā F1 komentētājam.

## Komandas un piloti

## Kopvērtējumi un rezultāti

### Sacīkstes

### Pilotu kopvērtējums

† Braucējs nefinišēja, bet tiek klasificēts jo paveica vismaz 90% distances.

### Komandu kopvērtējums
2000. gada F1 sezona

**2000. gada F1 sezona** bija 51. F1 sezona. Tā sākās  un beidzās .

Tajā pirmo reizi kopš 1995. gada par čempionu kļuva Mihaels Šūmahers, neļaujot Mikam Hekinenam izcīnīt trešo čempiona titulu pēc kārtas. Stewart pārtapa par Jaguar. Savu sniegumu uzlaboja BAR, kas pirmajā sezonā neizcīnīja ne punkta. Sezonas gaitā gāja bojā viens no trases tiesnešiem — tas notika . Pa tiesnesi trāpīja no kādas formulas nolūzis ritenis.

## Komandas un piloti

## Kopvērtējumi un rezultāti

### Sacīkstes

### Pilotu kopvērtējums

† Braucējs nefinišēja, bet tiek klasificēts jo paveica vismaz 90% distances.

### Komandu kopvērtējums
Holivuda (Losandželosa)

**Holivuda** ( — ‘akmeņozolu mežs’) ir Losandželosas pilsētas rajons Kalifornijas štatā, ASV. Holivuda ir pazīstama visā pasaulē kā ASV filmindustrijas centrs un nereti tiek lietots kā apzīmējums visām ASV tapušajām filmām.

Holivudas pakalnā, kas paceļas virs pilsētas, atrodas slavenais uzraksts ''HOLLYWOOD'', kas tika izveidots 1923. gadā kā *HOLLYWOODLAND*, lai reklamētu nekustamā īpašuma pārdošanu. 1949. gadā tika izlemts noņemt uzraksta beigu daļu "LAND" sakarā ar tā nestabilo konstrukciju. 1978. gadā uzraksts tika pilnībā atjaunots. Pašreizējais 9 balto burtu uzraksts ir 15 metrus augsts un 137 metrus garš.

## Vēsture
Holivudas kā filmindustrijas centra pirmsākumi ir meklējami 1911. gadā, kad šeit pirmā filmu studiju izveidoja *David Horsley's Nestor Company*. Tajā pašā gadā uz Holivudu no Ņujorkas pārvācās 15 citas ar filmindustriju saistītas komānijas. Kā iemesls tam bija ilgāks dienas garums, labāks klimats, kā arī negatīvais kompānijas *Motion Picture Patents* spiediens, kas izpaudās kā augstas samaksas par licenšu iegūšanu un lielas sodanaudas par neiestāšanos kompānijas biedru rindās. Mūsdienās lielākās filmu studijas Holivudā ir *[[Universal Pictures]]* un *[[Warner Bros. Pictures|Warner Bros.]]*

## Atsauces

## Ārējās saites
Klio (nozīmju atdalīšana)

**Klio** var būt:
* Klīo — mūza sengrieķu mitoloģijā
* Klio (žurnāls) — Latvijas vēsturiskais žurnāls
Vergilijs

**Pūblijs Vergilijs Marons** (, ; dzimis 70. gada p.m.ē. 15. oktobrī, miris 19. gada p.m.ē. 21. septembrī), plašāk zināms kā **Vergilijs**, bija Senās Romas Augusta laikmeta dzejnieks. Pazīstamākie darbi ir "Eklogas", "Georgikas" un "Eneīda". Viņš tiek uzskatīts arī par dzejoļu krājuma *[[Appendix Vergiliana]]* autoru.

## Dzīvesgājums
Dzimis 70. gadā p.m.ē. Mantujas tuvumā. Studēja filozofiju, literatūru un retoriku Kremonā, Mediolānā, Romā un Neapolē. Rakstīja eklogas, vēsturiskās poēmas, bukolikas (ganu dziesmas) un georgikas (par zemkopību). 41 gada vecumā sāka rakstīt liroepikas darbu "Eneīda", kas tiek uzskatīts par Romas eposu.

Pēc nostāstiem Vergilijs ap 19. gadu p.m.ē. devās uz Grieķiju, lai papildinātu eposu "Eneīda". Viņš nonāca Atēnās, un tad nolēma atgriezties mājās. Netālu no Megaras viņš saslima ar drudzi. Viņš ar kuģi devās uz Itāliju, bet veselības stāvoklis pasliktinājās.

Miris Brundīzijas (mūsdienās Brindizi) ostā 19. gada p.m.ē. 21. septembrī. Pirms nāves Vergilijs atstāja norādes, ka nepabeigtais darbs "Eneīda" ir jāiznīcina, bet viņa pēcteči ne tikai to neizdarīja, bet papildināja un arī publicēja.

## Atsauces

## Ārējās saites

* Vergilija biogrāfija 
* Vergilija darbi
Artūrs Graudiņš

**Artūrs Leonīds Graudiņš** (dzimis ) bija Latvijas Bankas prezidents pēc tās atjaunošanas 1990. gadā.

Latvijas Banka tika izveidota  ar Latvijas PSR Augstākās padomes likumu "Par bankām" un ar lēmumu "Par Latvijas Banku" par tās prezidentu  iecēla Artūru Graudiņu, bet jau dažus mēnešus vēlāk ar  Augstākās padomes lēmumu Nr. 587 par Latvijas Bankas prezidentu iecēla Pāvilu Saksu.

## Atsauces
Imants Blūzmanis

**Imants Blūzmanis** (dzimis  Jūrmalā) ir latviešu pianists. 

## Dzīvesgājums
Klavierspēli sācis apgūt sešu gadu vecumā. Mācījās Jūrmalas mūzikas vidusskolā, kur viņa pedagogi bija Irēne Štrause un profesors Jānis Maļeckis. Papildinājies meistarklasēs pie Jura Kalnciema, Igora Lazko, Ivari Iljas, Oļega Maizenberga, Dmitrija Baškirova, Sergeja Dorenska, Irinas Osipovas un Ņinas Kazimirovas. No 2006.- 2012. gadam studēja Minhenes Mūzikas augstskolā pie profesoriem Vadima Suhanova, ilggadējā A. B. Mikilandželi skolnieka profesora Franca Massingera un Prof. Gitti Pirner. Viņš ir daudzu starptautisko konkursu Francijā, Čehijā, Kiprā u.c. laureāts un uzstājies Latvijā (Dzintaru koncertzāle, Vāgnera zāle, Latviešu biedrības nams, LNO, Tamepere-Talo, Oratorium Marianum u.c.), Igaunijā, Somijā, Krievijā, Vācijā, Kiprā, Rumānijā, Čehijā, Holandē, Slovēnijā, Itālijā, Francijā, kā arī sadarbojies ar Latvijas Nacionālo simfonisko orķestri un Rīgas kamermūziķiem.

2006. gadā saņēmis Kultūras ministrijas balvu par izciliem sasniegumiem Smetanas 27.starptautiskajā pianistu konkursā Pilzenē (Čehijā).

## Ieraksti
* Imants Bluzmanis - L. Janacek: Sonata 1.X.1905 1st Movement YouTube
* Imants Bluzmanis - L. Janacek: Sonata 1.X.1905 2nd Movement YouTube
* Imants Bluzmanis - Beethoven, Sonata No. 26 "Les Adieux" (1 of 3) YouTube
* Imants Bluzmanis - Beethoven, Sonata No. 26 "Les Adieux" (2 of 3) YouTube
* Imants Bluzmanis - Beethoven, Sonata No. 26 "Les Adieux" (3 of 3) YouTube
* Imants Bluzmanis - M. Ravel: Miroirs II. Oiseaux tristes YouTube
* Imants Bluzmanis - M. Ravel: Miroirs III. Une barque sur l'ocean YouTube

## Atsauces
Pilnās strāvas nepārtrauktības vienādojums

**Pilnās strāvas nepārtrauktības vienādojums** ir pārveidots strāvas nepārtrauktības vienādojums, šī vienādojuma matemātiskais pieraksts ir:

: div (\vec{j} + \epsilon_0 \frac{\partial \vec{E}}{\partial t}) = 0.

## Pilnās strāvas nepārtrauktības vienādojuma pierādījums

Šis nosacījums ir pareizs, tāpēc ka spēkā ir elektriskā lādiņa nezūdamības likums. Lai par to pārliecinātos, no ceturtā Maksvela vienādojuma  div \vec{E} = \frac{\rho}{\epsilon_0} \  izsaka lādiņa blīvuma atvasinājumu pēc laika  \frac{\partial \rho}{\partial t} = div (\epsilon_0 \frac{\partial \vec{E}}{\partial t}) \ . Ievietojot šo atvasinājumu strāvas nepārtrauktības vienādojumā  - \frac{\partial \rho}{\partial t} = div \vec{j} \ , iegūstam pilnās strāvas nepārtrauktības vienādojumu.

## Nobīdes strāvas blīvums

Lielums  \epsilon_0 \frac{\partial \vec{E}}{\partial t} = \vec{j_D} \  ir *nobīdes strāvas blīvums* un tādā gadījumā pilnās strāvas nepārtrauktības vienādojumu var uzrakstīt šādi:
 div (\vec{j} + \vec{j_D}) = 0 \  un šis vienādojums nozīmē ka pilnās strāvas  \vec{j_p} = \vec{j} + \vec{j_D} \  līnijām vienmēr ir jābūt *noslēgtām*.

## Pilnās strāvas nepārtrauktības vienādojuma interpretācija

Pilnās strāvas nepārtrauktības vienādojuma interpretācija ir šāda: līdzstrāva var plūst tikai noslēgtās elektriskās ķēdēs; tātad  div \vec{j} = 0 \ . Bet, ja elektromagnētiskais process ir atkarīgs no laika, strāvas blīvuma  \vec{j} \  līnijas var arī nebūt noslēgtas. Piemēram, maiņstrāvas ķēdē, kurā ir kondensators, un elektromagnētisko viļņu raidītāja antenas kontūrā arī pastāv lādiņnesēju plūsma. Tomēr šajos gadījumos lādiņnesēju plūsmas līniju noslēdzošais posms vienmēr ir nobīdes strāvas blīvuma līnijas.
Gugolplekss

**Gugolplekss** () ir skaitlis, kas vienāds ar 10 pakāpē gugols (t.i, 1 ar gugolu nuļļu).

1010100 vai
1010 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000.

Šo skaitli izdomāja matemātiķa Edvarda Kāznera krustdēls un nosauca par gugolpleksu. Skaitlis ir tik liels, ka tam nav praktiska lietojuma. Visumā nav tik daudz vietas, lai to pierakstītu pat tad, ja katrs cipars būtu mazāks nekā atoms.
Edvards Kāzners

**Edvards Kāzners** (*Edward Kasner*, dzimis 1878. gada 2. aprīlī Ņujorkā, miris 1955. gada 7. janvārī turpat) bija ebreju izcelsmes amerikāņu matemātiķis, kurš izgudroja skaitli gugols, vēlāk viņa krustdēls izgudroja gugolpleksu.

## Ārējās saites
Pirahi

**Pirahi** (*Pirahã*) ir indiāņu ciltis, kas dzīvo Amazones pieteku — Maisi un Marmelusas — krastā, Brazīlijā. Pirahi skaits ir aptuveni 300, un viņu kultūra ir uz izmiršanas robežas.

Pirahi ir pazīstami ar to, ka māk skaitīt tikai līdz 2, bet pārējo apzīmē ar "daudz".

## Atsauces
Macintosh

thumb|200px|Pirmais tirdzniecībā laistais ''Macintosh'' dators
thumb|200px|''Macintosh'' dators 2008. gada sākumā

***Apple Macintosh***, sarunvalodā saukts arī vienkārši par ***Mac***, ir zīmols, kurš ir attiecināms uz jebkuru *[[Apple Inc.]]* izstrādātu, ražotu vai izplatītu personālo datoru. Aizgūstot nosaukumu no *[[McIntosh]]* ābolu šķirnes, *Apple Computer* pirmo datoru *[[Macintosh 128K]]* tirgū izlaida . Tas bija pirmais komerciāli veiksmīgais personālais dators, kas tā laika standarta komandrindas saskarnes vietā lietoja grafisko lietotāja saskarni un datorpeli.

1980. gadu otrajā pusē kompānija mēģināja paņemt savu daļu no personālo datoru tirgus, kurā valdīja *[[IBM PC]]*, aprīkots ar *[[MS-DOS]]* un *[[Microsoft Windows]]*. Tikai 1998. gadā *Apple* nostiprinājās dažādu patērētāju mājas datoru tirgū, kad izplatīja *[[iMac G3]]* modeli, kuram bija liels noiets, un līdz ar to *Macintosh* zīmols atguva popularitāti. *Mac* sistēmas pamatā ir mērķētas mājas, izglītības un radošo profesionāļu tirgiem. Mūsdienās termins *Macintosh* ietver gan *Apple* sākuma līmeņa *[[Mac mini]]* galda datorus, gan *[[Mac Pro]]* darbstacijas, gan* [[MacBook]]*, *[[MacBook Air]]* un *[[MacBook Pro]]* klēpjdatorus, kā arī vidējā līmeņa serveri *[[Xserve]]*.

*Macintosh* datoru ražošana ir balstīta uz vertikālās integrācijas modeli, kurā *Apple* īsteno visus aparatūras aspektus un izstrādā savu operētājsistēmu, kas ir instalēta visos *Mac* datoros. *Apple* ražo tikai *Mac* aparatūru, izvēloties iekšējas sistēmas, dizainu un cenas.

## Ārējās saites
Pēneminde

**Pēneminde** () ir ciems Vācijā Uzedomas salas ziemeļaustrumos. Tā atrodas pie Pēnes upes grīvas Baltijas jūras krasta Vācijas austrumdaļā. Iedzīvotāji - 347 cilvēki (pēc  datiem).

Pēneminde plaši pazīstama kā Trešā reiha raķešu poligons 1940. gados, kurā izgatavoja un izmēģināja V-2 raķeti. Šeit līdz kara beigām darbojās raķešzinātnieks Verners fon Brauns. Pēc Otrā pasaules kara tur atradās Sarkanās armijas flotes bāze. Šobrīd bijušās raķešu izgatavošanas rūpnīcā un pētniecības centrā ir iekārtots muzejs, kur var iepazīties ar kara tehniku, raķešbūves attīstību Trešajā reihā un pasaulē. Tāpat var aplūkot un izstaigāt kara kuģi un dīzeļzemūdeni.

## Ārējās saites
Nulle

**0** (**nulle**, no , kas savukārt no  — 'neviens, nekāds') ir vesels skaitlis, kas skaitļu virknē atdala pozitīvos un negatīvos skaitļus. Nulle izsaka kaut kādu priekšmetu skaitu, kad priekšmetu nav vispār. Piemēram, ja grozā nav neviena ābola, tad ābolu skaits grozā ir nulle.

Decimālajā skaitīšanas sistēmā nulle ir viens no desmit cipariem, ko lieto skaitļu pierakstīšanai. Pārējie cipari ir 1, 2, 3, ..., 8 un 9. Binārajā skaitīšanas sistēmā lieto tikai ciparus 0 un 1.

Skaitļus, kas ir lielāki par 0, sauc par pozitīviem skaitļiem, bet skaitļus, kas mazāki par 0, sauc par negatīviem skaitļiem.

## Vēsture

*200. g. p. m. ē.*'
Pirms 4000 gadiem babilonieši attēloja nulles kā nelielas atstarpes starp ķīļraksta simboliem māla plāksnītēs, taču viņi neuzskatīja ka šīs atstarpes apzīmē kādu ciparu.

*350. g. p. m. ē.*'
Senie izcilie grieķu matemātiķi ienīda domu par nulli. Aristotelis reiz teicis, ka nulli vajag aizliegt ar likumu, jo tā radīja sajukumu darbībās, ja viņš mēģināja dalīt ar to.

*1. g. m. ē.*'
Senie Romieši neizmantoja nulli, jo viņiem tā nebija nepieciešama. Galu galā, ja nav ko skaitīt, tad kāpēc tam nepieciešams ieviest skaitli?

*600. g. m. ē.*'
Indieši sāk lietot nulli. Nulli attēloja ar punktu vai riņķi. Kāpēc tieši riņķi? Tāpēc, ka indieši, lai veiktu darbības smiltīs, izmantoja oļus un tukšajā vietā, no kuras tika izņemts olis palika nospiedums, kas izskatījās pēc riņķa.

*1150. g. m. ē.*'
Nulle atceļoja uz Eiropu 12. gadsimtā vienlaikus ar indiešu skaitļiem. Cilvēki drīz vien saprata ka rēķināt ir daudz vieglāk, ja ir *nekas*, kas palīdz skaitīt.

## Dalīšana ar nulli
Ja pareizas vienādības abas puses dala ar nulli, rezultātā var iegūt bezjēdzīgas atbildes. Piemērs:
:0\times 1 = 0
Ja vienādojuma abas puses izdala ar 0, iegūst:
:1 = 0 : 0 \ 
Bet ja aplūko šādu vienādību:
:0\times 2 = 0
un abas puses izdala ar 0, tad
:2 = 0 : 0 \ 
No tā izriet, ka 
:1 = 2\,.
Tāpēc pieņemts, ka ar nulli dalīt nedrīkst, jo tas noved pie nepareizām sakarībām. Tomēr augstākajā matemātikā pēta robežas, kad dalītājs tiecas uz nulli. Šāda robeža var būt vienāda ar bezgalību. Reizinot kādu skaitli ar 0, lai cik tas liels arī nebūtu, rezultātā iegūst nulli, jo ņemt kaut ko nulle reizes nozīmē to vispār neņemt.

## Citās jomās
* Absolūtā nulle
* ASCII — ierīču kontroles simbols `NUL`
* Nultais gads Jūlija un Gregora kalendāros nebija.

## Atsauces

## Ārējās saites
* Nulles vēsture 
* "Nulle četrās dimensijās"
Hammurapi

**Hammurapi** (, dzimis ap 1810. gadu p.m.ē., miris ap 1750. gadu p.m.ē.) bija Babilonijas sestais valdnieks aptuveni no 1792. līdz 1750. gadam p.m.ē. Viņa valdīšanas laikā tika izdoti Hammurapi likumi, kas ir senākie saglabājušies rakstītie likumi. Kopā krājums jeb kodekss saturēja 282 likumus. Likumi regulēja tiesu darbību, īpašuma un laulības aizsardzību, kā arī sodus par kriminālnoziegumiem. Hammurapi likumi bija rūpīgi izstrādāta sistēma, kas paredzēja daudzus sodus pēc principa “aci pret aci, zobu pret zobu”.

Hammurapi pakļāva kaimiņus un izveidoja lielvalsti un paplašināja Babilonijas teritoriju līdz pat Persijas jūras līcim. Tomēr viņa valdīšanas beigās Babilonijas valsts sāka panīkt, un no kādas viņa dēla Samsu-ilunas vēstules var secināt, ka tas sagrābis troni vēl sava vecā tēva pēdējos dzīves gados.

## Valdīšana un iekarojumi
left|thumb|upright=1.0|Babilonija Hammurapi valdīšanas sākumā 1792. gadā p.m.ē. un valdīšanas beigās 1750. gadā p.m.ē.
Hammurapi bija sestais Babilonijas valdnieks, amorītu cilts pārstāvis. Aptuveni 1792. gadā p.m.ē. viņš pārņēma varu Babilonas pilsētvalstī no sava tēva Sinmuballita. Tajā laikā bija izveidojušās vairākas amorītu pārvaldītas pilsētvalstis, kuras savā starpā sacentās un karoja par lauksaimniecības zemēm pilsētvalstu tuvumā. Lai arī ilgstoši Babilona bija maza pilsētvalsts un tā atradās citu tautu pakļautībā, kā Elamas un Asīrijas, jau Hammurapi tēvs bija uzsācis veiksmīgi pakļaut Babilonas tuvumā esošās pilsētvalstis kā Borsipu, Kišu un Sipparu, aizsākot Babilonijas izaugsmi.

Kad Hammurapi nonāca pie varas, viņš turpināja tēva iesāktos iekarojumus un pakļāva vēl vairākas kaimiņu pilsētvalstis. Tigras upes augštecē un uz ziemeļrietumiem no Babilonas atrādās spēcīgā šumeru pilsētvalsts Ešnunna, savukārt cita spēcīga šumeru pilsētvalsts Larsa kontrolēja Tigras deltu. Austrumos atradās arī spēcīgā pirmspersiešu civilizācija Elama. Līdz ar to Hammurapi valsts atradās kompleksā ģeopolitiskā situācijā starp divām spēcīgām šumeru pilsētvalstīm un Elamu. Hammurapi valdīšanas laikā izdevās iekarot un pakļaut Eifratas augšteci, kā arī Larsu, izveidojot lielvalsti un paplašinot Babilonijas teritoriju līdz Persijas jūras līcim.

Hammurapi valdīšanas beigās Babilonijas valsts sāka panīkt, un no kādas viņa dēla Samsu-ilunas vēstules, kurš sāka valdīt pēc Hammurapi 1750. gadā pm.ē., var secināt, ka tas sagrābis troni vēl sava vecā tēva pēdējos dzīves gados.

## Hammurapi likumi

Hammurapi likumi ir labi saglabājies babiloniešu likumu kodekss, kas tiek datēts ar 1772. gadu p.m.ē. Tas ir viens no senākajiem atšifrētajiem garajiem rakstiem pasaulē. Tos izdeva sestais Babilonijas valdnieks Hammurapi. Likumu kodekss sastāv no 282 likuma pantiem, kas sākotnēji tika iekalti akmens stabā ķīļu rakstā. Likumi tika sastādīti pēc taliona principa (“aci pret aci, zobu pret zobu”). Likumi regulēja tiesu darbību, īpašuma un laulības aizsardzību, kā arī sodus par kriminālnoziegumiem. Hammurapi diorīta stēlā, kurš atrasts 1901. gadā un tagad atrodas Parīzes Luvrā, iekalta liela daļa viņa izdoto likumu.

## Atsauces

## Ārējās saites
Dimetilēteris

**Dimetilēteris** (metoksimetāns, koka ēteris, CH3−O−CH3) ir visvienkāršākais ēteris. Dimetilēteris ir bezkrāsaina, sprādzienbīstama gāze. Dimetilēteris šķīst ūdenī.

## Iegūšana
Dimetilēteri var iegūt, dehidratējot metanolu ar koncentrētu sērskābi vai fosforskābi. Rūpnieciski iegūst no dabas gāzes, akmeņoglēm, biomasas.

## Izmantošana
Dimetilēteri lieto aukstumiekārtās, kā arī par propelantu aerosoliem, organiskajā sintēzē, kā perspektīvu degvielu. Zem -23&nbsp;°C atdzesētu dimetilēteri var lietot kā šķīdinātāju, kuru viegli var vajadzības gadījumā iztvaicēt.

## Ārējās saites
Sandjego

**Sandjego** () ir pilsēta ASV galējos dienvidrietumos, Kalifornijas štatā pie robežas ar Meksiku Klusā okeāna Sandjego līča krastā. Kopā ar Meksikas pilsētu Tihuanu veido vienotu aglomerāciju.

Aiz Losandželosas otrā lielākā Kalifornijas pilsēta. Pazīstama ar savām pludmalēm un militāro nozīmīgumu — Sandjego ir viena no lielākajām ASV Jūras kara flotes bāzēm (šeit bāzējas vairāki ASV aviācijas bāzeskuģi). No mācību iestādēm atzīmējama Kalifornijas Universitāte — viens no ievērojamākajiem biotehnoloģijas centriem.

## Vēsture
Pirms eiropiešu ierašanās Sandjego apkārtni apdzīvoja indiāņu kumejāju (*kumeyaay*) tauta. 1542. gadā portugālis Huans Rodrigess Kabriljo spāņu uzdevumā izpētīja Sandjego līča krastus un deklarēja to par Spānijas īpašumu. 1602. gadā Sebastians Biskaino (*Sebastián Vizcaíno*) iezīmēja teritoriju kartē. 1769. gadā katalonis Gaspars de Portola (Gaspar de Portolà) nodibināja Sandjego apmetni. 1848. gadā ASV—Meksikas kara rezultātā Sandjego iekļāvās ASV. No 1907. gada Sandjego izvērtās par lielu ASV militārās flotes bāzi.

Ilgus gadus pazīstama kā militārās rūpniecības centrs, pēdējos gados pilsēta kļuvusi par vienu no biotehnoloģijas centriem. Pazīstami uzņēmumi, kuru galvenās mītnes atrodas Sandjego — informācijas tehnoloģijas — *[[BakBone Software]]*, *[[Peregrine Systems]]*; ķīmiskā rūpniecība — *[[WD-40 Company]]*; militārā rūpniecība — *[[General Atomics]]*, *[[Science Applications International Corporation]]*; enerģētika — *[[Maxwell Technologies]]*; izklaide — *[[Sony Online Entertainment]]*; telesakari — *[[Qualcomm]]*.

Sportā pazīstama kā MLB beisbola līgas komandas Sandjego "Padres" un NFL amerikāņu futbola līgas komandas Sandjego "Chargers" mājvieta. Pilsēta pazīstama kā sērfošanas un skeitbordošanas centrs.

## Cilvēki
Sandjego dzimuši:
* Džolēne Blaloka (*Jolene Blalock*, 1975) — aktrise;
* Adams Brodijs (*Adam Brody*, 1979) — aktieris;
* Redžijs Bušs (*Reggie Bush*, 1985) — amerikāņu futbola spēlētājs;
* Teds Densons (*Ted Danson*, 1947) — aktieris;
* Kemerone Diasa (*Cameron Diaz*, 1972) — aktrise;
* Roberts Dūvols (*Robert Duvall*, 1932—2026) — aktieris;
* Oskars Gutjeress (*Oscar Gutierrez*, 1974) — cīkstonis;
* Tonijs Hauks (*Tony Hawk*, 1968) — skeiteris;
* Endrū Kanenans (*Andrew Cunanan*, 1969—1997) — slepkava;
* Mario Lopess (*Mario Lopez*, 1973) — aktieris;
* Viljams Kemerons Makūls (*William Cameron McCool*, 1961—2003) — astronauts;
* Fils Mikelsons (*Phil Mickelson*, 1970) — golfa spēlētājs;
* Ketija Nadžimi (*Kathy Najimy*, 1957) — aktrise;
* Hītere O'Rurka (*Heather O'Rourke*, 1975—1988) — aktrise;
* Gregorijs Peks (*Gregory Peck*, 1916—2003) — aktieris;
* Klifs Robertsons (*Cliff Robertson*, 1925—2011) — aktieris;
* Braians Tīčers (*Brian Teacher*, 1954) — tenisists;
* Šons Vaits (*Shaun White*, 1986) — snovbordists;
* Lūks Valtons (*Luke Walton*, 1980) — basketbolists;
* Teds Viljamss (*Ted Williams*, 1918—2002) — beisbolists.

## Atsauces

## Ārējās saites
Ikosaedrs

**Ikosaedrs** (, no *eikosi* — 'divdesmit'  un *hedron* — 'vietas') jeb **divdesmitskaldnis** ir regulārs daudzskaldnis, kam ir 20 skaldnes, 30 šķautnes un 12 virsotnes. Katra tā skaldne ir regulārs trijstūris, visas šķautnes ir vienāda garuma. Ikosaedrs ir viens no pieciem Platona daudzskaldņiem. Tā duālais daudzskaldnis ir dodekaedrs.

## Izmēri
Ja regulāra ikosaedra šķautnes garums ir a, tad apvilktās sfēras (tās, kura pieskaras visām ikosaedra virsotnēm) rādiuss ir
: r_u = \frac{a}{2} \sqrt{\varphi \sqrt{5}} = \frac{a}{4} \sqrt{10 +2\sqrt{5}} \approx 0,9510565163 \cdot a 
un ievilktās sfēras (pieskaras katrai ikosaedra skaldnei) rādiuss ir
: r_i = \frac{\varphi^2 a}{2 \sqrt{3}} = \frac{\sqrt{3}}{12}  \left(3+ \sqrt{5} \right) a \approx 0,7557613141\cdot a ,
un viduslīniju sfēras rādiuss, kura pieskaras katras šķautnes viduspunktam, ir
:  r_m = \frac{a \varphi}{2} = \frac{1}{4} \left(1+\sqrt{5}\right) a  \approx 0,80901699\cdot a ,
kur  \varphi  (tiek apzīmēts arī ar \tau) ir zelta griezums.

## Laukums un tilpums
Regulāra ikosaedra ar šķautnes garumu *a* virsmas laukums *A* un tilpums *V* ir:
:A = 5\sqrt{3}a^2 \approx 8,66025404a^2
:V = \frac{5}{12} (3+\sqrt5)a^3 \approx 2,18169499a^3.

## Dekarta koordinātas
200px|Zelta taisnstūri ikosaedrā
Sekojošas Dekarta koordinātas uzrāda ikosaedra ar šķautnes garumu 2 virsotnes attiecībā pret centru:
: (0, ±1, ±φ)
: (±1, ±φ, 0)
: (±φ, 0, ±1)
kur φ = (1+√5)/2 ir zelta griezums (tiek apzīmēts arī ar τ).

Regulāra oktaedra 12 šķautnes var sadalīt ar zelta šķēlumu tā, ka rezultātā iegūtās virsotnes veido regulāru ikosaedru.

## Zvaigžņveidīgi ikosaedri
Pavisam eksistē 59 zvaigžņveidīgo ikosaedru veidi. Lūk dažu veidu attēli:

60px
60px
60px
60px
60px

## Vēsture
Ikosaedrs grieķiem simbolizēja ūdeni. Iespējams, tādēļ, ka viņi pamanīja, ka ikosaedrs viegli veļas, tāpat kā plūstošs ūdens.

## Skatīt arī
* Dodekaedrs

## Ārējās saites
*
Kubs

right|150px|Kubs
right|170px|thumb|Kuba izklājums
**Kubs** jeb regulārs **heksaedrs** ir regulārs daudzskaldnis, kuru norobežo 6 kvadrātveida skaldnes. Kubam ir 6 skaldnes, 12 šķautnes un 8 virsotnes. Katrā kuba virsotnē saiet kopā 3 tā šķautnes. Tās kuba skaldnes, kam ir kopīga šķautne, ir perpendikulāras viena otrai. Kubs ir kvadrāta prizmas speciāls gadījums. Kubs ir simetrisks paralēlskaldnis, kam ir dažādas simetrijas asis, plaknes un simetrijas centrs.

Kubs ir viens no pieciem Platona daudzskaldņiem.

## Formulas

Visās zemāk minētajās formulās *a* ir kuba šķautnes garums.

## Īpašības

* Kubam piemīt visas taisnstūra paralēlskaldņa īpašības.
* Kubam var apvilkt un tajā var ievilkt lodi.
* Ar vienādiem kubiem, tos liekot citu pie cita, ir iespējams aizpildīt telpu.
* Kubu šķeļot ar plakni, šķēlumā iespējams iegūt regulāru trijstūri, kvadrātu un regulāru sešstūri.
* Jebkuram kubam ir iespējams iztaisīt caurumu (tā, ka kubs nesadalās daļās) tā, ka caur to var izvilkt cauri tādu pašu kubu (tā saucamā Ruperta īpašība).

## Kubs algebrā

Algebrā par kubu sauc skaitļa trešo pakāpi. Piemēram, skaitļa 2 kubs ir 8, jo 23 = 2 · 2 · 2 = 8.

## Kubs sadzīvē

right|thumb|150px|Kubveida metamie kauliņi ar sešām skaldnēm.
Kubs ir trīsdimensionāla figūra, kas tiek plaši lietota sadzīvē. Piemēram, televizorus parasti pārdod kubveida kastēs, bērnu spēļu klucīši parasti ir kuba formā, metamie kauliņi parasti ir kuba formā utt.

## Skatīt arī

* Kvadrāts
* Taisnstūra paralēlskaldnis
* Oktaedrs
* Rubika kubs

## Ārējās saites

*